**Metodické usmernenie k vypĺňaniu správy pozorovateľa rozhodcov SsFZ**

(pre sezónnu 2015/2016)

Delegát zápasu ( ďalej len DZ )hodnotí rozhodcov, asistentov rozhodcov, podľa kritérií uvedených v **Pokynoch pre DZ platných v sezóne 2015/2016.**

Toto usmernenie má eliminovať nedostatky, ktoré sa v predchádzajúcom ročníku vyskytli v správach DZ, ako aj zjednotiť kritéria pri vyplňovaní správy.

**1.Neudelenie ŽK rozhodcom za jasný priestupok na udelenie ŽK (resp. nesprávne udelenie ŽK):**

-v prípade, že výkon rozhodcu v stretnutí spadá do škály dobrého výkonu na požadovanej úrovni (dobrý výkon), číselné hodnotenie ***8,3 resp. 8,4*** a rozhodca v takomto stretnutí neudelí OT ŽK **za** **jasný priestupok**, ktorý si vyžaduje udelenie OT ŽK (resp. R nesprávne udelí OT ŽK), známka by mala byť maximálne  ***8,2.***

-v prípade, že výkon rozhodcu v stretnutí bol veľmi dobrý, korektne posúdil dôležité rozhodnutia, číselné hodnotenie ***8,5 a vyššie*** a rozhodca v takomto stretnutí neudelí OT ŽK **za jasný priestupok**, ktorý si vyžaduje udelenie OT ŽK (resp. R nesprávne udelí OT ŽK), známka by mala byť maximálne ***8,3.***

***-známka 8,3 – dobrý výkon v súlade s očakávaním***

***-známka 8,4 – dobrý výkon v súlade s očakávaním a  drobnými pozitívami***

***( napr. správne využitie verbálneho dohovoru, efektívne signály, taktický prístup a riadenie hry, okamžitá reakcia na zmenu povahy stretnutia, efektívne signály, primeraná komunikácia s hráčmi, cit pre plynulosť hry, primerané disciplinárne sankcie .... )* drobné konkrétne pozitíva sa môžu dotýkať ktorejkoľvek oblasti hodnotenia viď SPRÁVA POZOROVATEĽA ROZHODCOV – platí aj pre hodnotenie AR.**

**3. Oprava - prepracovanie správy pozorovateľa rozhodcov**:

* Pozorovateľ prepracuje správu, ak sa KR SsFZ po preštudovaní všetkých dostupných materiálov nestotožní s jeho hodnotením, **aj keď situácia nebola úplne jednoznačná a aj bola popísaná v správe pozorovateľa z jeho subjektívneho pohľadu.** Jedná sa o chyby výrazne ovplyvňujúce hodnotenie rozhodcov. Pre objektívnosť v celkovom hodnotení R, je preto dôležité, aby bolo číselné hodnotenie upravené. Pozorovateľovi v takomto prípade nebude **pozastavená delegácia na stretnutia len ak sa nejednalo o závažné pochybenie, ktoré ovplyvnilo výsledok, alebo priebeh stretnutia**.

Ak pozorovateľ rozhodcov v správe neuvedie (úmyselne či neúmyselne) závažné a jasné okolnosti (pochybenia R, AR,) , okrem toho, že pozorovateľ prepracuje správu, môže mu KR SFZ **pozastaviť vykonávanie činnosti PR.**

**Usmernenie na opravy známky v správe PR:**

**12. ZAVEREČNÝ KOMENTÁR**

**Komentár:** R počas celého stretnutia pôsobil vyrovnane, až ľadovo pokojne a mal rešpekt na HP. Pri kritických situácia použil energické a jasné gestá. Nastavenie hracieho času v I. p. 0´ a v II. p. 2´ bolo správne a aj R dodržané. Dohovor o spolupráci pred stretnutím bol vykonaný za mojej prítomnosti. OT boli udelené správne a v súlade s PF. Svojich AR rešpektoval.

**Videozáznam som použil na kritickú situáciu v 12´ ( popis bod 1. Aplikácia pravidiel bod 2.Disciplinárna kontrola ), ktorý potvrdil, že zo strany brániaceho hráč D8 došlo k podrazeniu útočiaceho hráča H10 za čo R správne nariadil PVK a udelil OT ŽK pre D8 za zmarenie sľubnej akcie.**

**Oznam o spoločenskom oblečení rozhodcov uvádzajte len v prípade ak rozhodca alebo asistenti sa zúčastnia na stretnutí nevhodne oblečení**

Oprava známky:

Na základe rozhodnutia KR opravujem hodnotenie - známku rozhodcu z 8,4 na 7,9.

Dôvodom je rozhodnutie KR, ktorá skonštatovala, že v 12´ brániaci hráč D8 zmaril priestupkom súperovi H10 vyloženú gólovú príležitosť za čo mal R udeliť OT - ČK .

Seminár DZ  Banská Bystrica dňa 19.7.2015 predseda KR SsFZ

Ján Tomčík